Din månedlige betaling forfalder altid den 1. hverdag i måneden. Hvis du overskrider betalingsfristen, sender vi den første rykkerskrivelse, som vil være pålagt et gebyr på kr. 100,00. Lånet vil fortsætte i bankens rykkerforløb til betalingen er modtaget.
Vi tilskriver op til tre rykkere på en restance.
Den første rykker falder omkring 1 uge efter betalingsdatoen.
Den anden rykker falder omkring 2 uger efter, at vi ikke har modtaget din betaling.
Den 3. og sidste rykker falder i starten af den følgende måned.
Hver rykker medfører et rykkergebyr på kr. 100,00. Vær opmærksom på, at vi skal have modtaget beløbet før rykkerdatoen.